Sense8

To Sense8 είναι αμερικανική τηλεοπτική σειρά επιστημονικής φαντασίας που προβλήθηκε από το 2015 έως το 2018. H σκηνοθεσία είναι των αδελφών Γουατσόφσκι, του Νταν Γκλας, του Τομ Τίκβερ και του Τζέιμς ΜακΤέιγκ, ενώ το σενάριο είναι των αδελφών Γουατσόφσκι και του Τζ. Μάικλ Στραζίνσκι.

Η σειρά αναφέρεται σε 8 ανθρώπους που ζουν σε διαφορετικά μέρη της γης και μπορούν να επικοινωνούν μεταξύ τους μέσω του εγκεφάλου τους. Η επικοινωνία τους είναι μοναδική, καθώς μπορούν να βρίσκονται ο καθένας στο μέρος που είναι ο άλλος και να επηρεάζουν τη ζωή τους και τις αποφάσεις τους. Έχουν γεννηθεί και οι οκτώ την ίδια μέρα: 8 Αυγούστου (8/8). Η σειρά είχε μεγάλη απήχηση στη ΛΟΑΤΚΙ (LGBTQI) κοινότητα, λόγω της σεξουαλικότητας κάποιων χαρακτήρων της.

Τον Ιούνιο του 2017 ανακοινώθηκε η μη ανανέωση των συμβολαίων για τρίτη σεζόν, λόγω περιορισμένης τηλεθέασης σε σχέση με το κόστος παραγωγής, παρά τις συζητήσεις που είχαν προηγηθεί υπέρ της συνέχισης της σειράς. Ωστόσο, μετά από αντιδράσεις των θαυμαστών, το Netflix κυκλοφόρησε ένα μεγάλο τελευταίο επεισόδιο 2,5 ωρών, με το οποίο έκλεισε ουσιαστικά τη σειρά, δίνοντας λύση σε όλα τα εκκρεμή ζητήματα.

Ηθοποιοί

Οι 8 πρωταγωνιστές
Γουίλ Γκόρσκι (Μπράιαν Τζ. Σμιθ): Αμερικανός αστυνομικός που ζει στο Σικάγο.
Ρίλεϊ Μπλου (Τάπενς Μίντλετον): Ισλανδή DJ που ζει και εργάζεται στο Λονδίνο. Είναι η σύντροφος του Γουίλ.
Νόμι Μαρκς (Τζέιμι Κλέιτον): Αμερικανίδα τρανς γυναίκα και λεσβία, ακτιβίστρια και χάκερ, που ζει με τη σύντροφό της Αμανίτα στο Σαν Φρανσίσκο.
Σαν Μπακ (Πε Ντούνα): Νοτιοκορεάτισσα επιχειρηματίας στη Σεούλ και επαγγελματίας στο κικ μπόξινγκ. Ο αδερφός της σκότωσε τον πατέρα της. Συνδέεται αισθηματικά με τον αστυνομικό που την κυνηγά.
Κάλα Νταντενκάρ (Τίνα Ντεσάι): Ινδή φαρμακοποιός που ζει στη Μουμπάι και είναι αφοσιωμένη Ινδουίστρια. Παντρεύτηκε από αγάπη τον Ραζάν.
Βόλφγκανγκ Μπογκντάνοβ (Μαξ Ρίμελτ): Γερμανός κλειδαράς που κάνει κλοπές στο Βερολίνο. Συνδέεται αισθηματικά με την μπερδεμένη Κάλα.
Λίτο Ροντρίγκεζ (Μιγκέλ Άνχελ Σιλβέστρε): Βάσκος ηθοποιός που δουλεύει στο Μεξικό. Έχει σχέση με τον Ερνάντο, αλλά δεν δηλώνει δημοσίως ότι είναι ομοφυλόφιλος, γιατί φοβάται ότι θα καταστραφεί η καριέρα του.
Κάφιους (Βαν Νταμ) (Άμελ Αμίν/Τόμπι Ονιουμέρε): Οδηγός λεωφορείου που ζει στο Ναϊρόμπι. Μετά από προτροπή, κατέβηκε στις εκλογές ως υποψήφιος βουλευτής.

Άλλοι χαρακτήρες
Τζόνας Μαλίκι (Ναβίν Άντριους): επικοινωνεί με την ομάδα και τους δίνει οδηγίες, καθώς είναι και εκείνος μέλος μιας άλλης ομάδας.
Ψιθυριστής (Τέρενς Μαν): ανήκε παλιότερα σε ομάδα επικοινωνούντων τηλεπαθητικά και τώρα έχει στραφεί εναντίον τους προσπαθώντας να τους καταστρέψει.
Αντζέλικα Τιούρινγκ (Ντάριλ Χάνα): ανήκε στην ίδια ομάδα με τον Τζόνας και είναι εκείνη που ενεργοποιεί τη σύνδεση της ομάδας των 8.
 Αμανίτα (Φρίμα Άτζεμαν): η σύντροφος της Νόμι.
 Φέλιξ Μπέρνερ (Μαξιμίλιαν Μάουφ): φίλος και συνεργάτης του Βόλφγκανγκ στις κλοπές.
Ερνάντο (Αλφόνσο Ερέρα): ο σύντροφος του Λίτο.
Ντανιέλα Βελάθκεθ (Ερέντιρα Ιμπάρα): συνάδελφος και φίλη του Λίτο.
Μάικλ Γκόρσκι (Τζο Παντολιάνο): ο πατέρας του Γουίλ.
Ραζάν Κασάλ (Πουράμπ Κόλι): ο σύζυγος της Κάλα.
Σεργκέι Μπογκντάνοβ (Σιλβέστερ Γκροτ): ο θείος του Βόλφγκανγκ.
Λίλα Φακίνι (Βαλέρια Μπιλέλο): μέλος άλλης ομάδας επικοινωνούντων τηλεπαθητικά, που απειλεί τον Βόλφγκανγκ.
Σεμπάστιαν Φουξ (Λαρς Άιντινγκερ): επιχειρηματίας στο Βερολίνο.

Κύκλοι

1ος κύκλος (2015)
Ο πρώτος κύκλος της σειράς ξεκίνησε στις 5 Ιουνίου του 2015 και ολοκληρώθηκε σε 12 επεισόδια.

Χριστουγεννιάτικο επεισόδιο (2016) 
Στις 23 Δεκεμβρίου 2016 προβλήθηκε ένα δίωρο Χριστουγεννιάτικο επεισόδιο.

2ος κύκλος (2017)
Ο δεύτερος κύκλος ξεκίνησε στις 5 Μαΐου του 2017 και ολοκληρώθηκε σε 10 επεισόδια. Σε αυτόν τον κύκλο, τον Κάφιους (Βαν Νταμ) υποδύεται ο Τόμπι Ονιουμέρε.

Τελευταίο επεισόδιο/Season Finale (2018) 
Στις 8 Ιουνίου 2018 προβλήθηκε ένα διομισάωρο τελευταίο επεισόδιο με τίτλο "Amor Vincit Omnia" (= η αγάπη νικά τα πάντα), κλείνοντας οριστικά τη σειρά, φτάνοντας έτσι τον αριθμό των επεισοδίων σε 24.

Παραπομπές

Εξωτερικοί σύνδεσμοι
Η σειρά στο Netflix
Η σειρά στην IMDb

Αμερικανικές τηλεοπτικές σειρές
Τηλεοπτικές σειρές επιστημονικής φαντασίας
Τηλεοπτικές σειρές συσχετιζόμενες με ΛΟΑΤ
Δραματικές σειρές
Τηλεοπτικές σειρές Netflix